# Likumprojekts

**Grozījumi likumā "Par nodokļu piemērošanu brīvostās un speciālajās ekonomiskajās zonās"**

Izdarīt likumā "Par nodokļu piemērošanu brīvostās un speciālajās ekonomiskajās zonās" (Latvijas Republikas Saeimas un Ministru Kabineta Ziņotājs, 2001, 17.nr.; 2003, 13.nr.; 2004, 9.nr.; 2005, 4.nr.; 2007, 3.nr.; Latvijas Vēstnesis, 2011, 80.nr.; 2013, 80.nr.) šādus grozījumus:

1. Aizstāt visā likuma tekstā vārdu "eiro" ar vārdu "*euro*".

2. Izslēgt 8.panta pirmās daļas 4.punkta "b" apakšpunktā vārdus "ekvivalentu latos saskaņā ar Latvijas Bankas noteikto iepriekšējā gada vidējo valūtas maiņas kursu".

3. Izslēgt 8.1panta ievaddaļā vārdus "ekvivalentu latos saskaņā ar Latvijas Bankas noteikto valūtas maiņas kursu dienā, kad noslēgts līgums par šādu ieguldījumu veikšanu starp zonas pārvaldi un zonas kapitālsabiedrību vai brīvostas pārvaldi un licencētu kapitālsabiedrību".

Likums stājas spēkā 2014.gada 1.janvārī.

Finanšu ministrs

Andris Vilks